MINISTERSTVO VNÚTRA SLOVENSKEJ REPUBLIKY

Centrum podpory Trnava

Kollárova 31, 917 02 Trnava

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CPTT-MP-2024/002681-010

Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky „Recirkulácia priesakových kvapalín“.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 31.05.2024 do 15:30 hod.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia z ponúk predložených v lehote na predkladanie ponúk a za predpokladu, že spĺňa/splní všetky požiadavky verejného obstarávateľa uvedené v tejto výzve.

Ponuku predkladajte len prostredníctvom systému JOSEPHINE.

I. OPIS:

Názov zákazky: Recirkulácia priesakových kvapalín

Spoločný slovník obstarávania (CPV): 90721000-7 Služby týkajúce sa environmentálnej bezpečnosti

Rozdelenie predmetu zákazky na časti: Požaduje sa predloženie ponuky na celý predmet zákazky, predmet zákazky nie je rozdelený na časti.

Termín splnenia zákazky: odo dňa účinnosti zmluvy, do vyčerpania finančných prostriedkov 20 000,00 Eur bez DPH. Úspešný uchádzač je povinný zabezpečiť recirkuláciu priesakových kvapalín do 72 hodín od požiadavky Okresného úradu Hlohovec.

Opis predmetu zákazky:

V areáli odpadového hospodárstva Vlčie hory v k. ú. Hlohovec je potrebné zabezpečiť recirkuláciu priesakových kvapalín z retenčnej nádrže pôdorysných rozmerov 58 x 26 m, hĺbky 3 m s úžitkovým objemom 1400 m³, ktorá sa nachádza na parcele č. 6777/13 na 2. etapu „Skládky odpadov na odpad, ktorý nie je nebezpečný“ (ďalej len „skládka komunálneho odpadu“ – SO 01 II. etapa), ktorá je zabezpečená tesniacimi prvkami a nachádza sa na parcele č. 6777/1.

Na zabezpečenie recirkulácie priesakových kvapalín je potrebné, aby spoločnosť disponovala oprávnením (predmet činnosti podľa obchodného registra SR) na nakladanie s nebezpečnými odpadmi. Spoločnosť musí disponovať vodným čerpadlom takého výkonu, aby bolo možné odčerpávať priesakovú kvapalinu z retenčnej nádrže cez hadicu o dĺžke cca 350 metrov na vrch skládky komunálneho odpadu, ktorá bude ukončená rozstrekovačom. Elektrická energia na vodné čerpadlo musí byť zabezpečená vhodným generátorom elektrickej energie. Areál odpadového hospodárstva Vlčie hory v k. ú. Hlohovec nie je monitorovaný strážnou službou a z uvedeného dôvodu nie je možné chrániť majetok spoločnosti, ktorý bude potrebný pri recirkulácii priesakových kvapalín.

Z dôvodu nebezpečného prostredia, najmä na dýchacie orgány v areáli odpadového hospodárstva Vlčie hory sa odporúčajú pri dlhšom pobyte v danom areáli ochranné pracovné prostriedky so zreteľom na ochranu dýchacích orgánov, a to respirátorom vybaveným filtrom.

Predmet zákazky musí byť v súlade so zákonom č. 79/2015 Z. z. o odpadoch v znení jeho noviel, programom odpadového hospodárstva SR, s prioritami a cieľmi štátnej environmentálnej politiky, Národným environmentálnym akčným programom II, Akčným plánom pre životné prostredie a zdravie obyvateľov Slovenskej republiky IV (NEHAP IV). Taktiež musí byť v súlade s vyhláškou č. 372/2015 Z. z. o skládkovaní odpadov a dočasnom uskladnení kovovej ortuti a v znení jej neskorších noviel.

Okresný úrad Hlohovec, odbor starostlivosti o životné prostredie žiada o vypracovanie priebežnej správy o spôsobe recirkulácie priesakových kvapalín mesačne, a to do 15. dňa nasledujúceho kalendárneho mesiaca, a vypracovanie záverečnej správy do 15. dňa po ukončení prác a o jej predloženie Okresnému úradu Hlohovec, odboru starostlivosti o životné prostredie.

Recirkuláciu Okresný úrad Hlohovec, odbor starostlivosti o životné prostredie odporúča vykonávať v pracovných dňoch v čase od 08:00 hod. do 16:00 hod., v prípade daždivého počasia aj počas dní pracovného pokoja, prípadne podľa potreby alebo podľa zhodnotenia potreby na základe odborných znalostí odborne spôsobilej osoby.

Odhadované množstvo recirkulácie priesakových kvapalín je priemerne 750 m³ za mesiac alebo v závislosti od počasia (počas prívalových dažďov alebo v prípade nadmerných zrážok je potrebné čerpať viac ako 750 m³ za mesiac, v prípade suchých mesiacov sa bude jednať o menšie objemy).

Druh odpadu – priesakové kvapaliny:

|  |  |  |
| --- | --- | --- |
| Kód | Názov | Kategória |
| 19 07 02 | Priesaková kvapalina zo skládky odpadov obsahujúca nebezpečné látky |  N |

Verejné obstarávanie je vyhlásené na predkladanie ponúk za recirkuláciu 100 m³ priesakovej kvapaliny.

Uchádzač v ponuke uvedie cenu za predmet zákazky v EUR bez DPH a v EUR s DPH. Ak uchádzač nie je platca DPH, na túto skutočnosť v ponuke upozorní.

Výsledkom verejného obstarávania bude zmluva a objednávky na dodanie požadovaného množstva a predmetu zákazky. Cena musí byť počas trvania zákazky pevná a konečná. Cena musí byť uvedená vrátane všetkých nákladov súvisiacich s poskytnutím služby (ako je doprava, manipulácia, odvoz, likvidácia,...). Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky. Preddavok ani zálohová platba sa neposkytuje.

II. ADMINISTRATÍVNE INFORMÁCIE

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“)

Lehota na predkladanie ponúk:

Dátum: 31.05.2024

Čas: 15:30 hod.

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>

III. PODMIENKY ÚČASTI

Verejný obstarávateľ požaduje predložiť:

1. Doklad o oprávnení poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia.
2. Vypracovaná cenová ponuka (príloha č. 1).

4. Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracúvaním osobných údajov.“ (Príloha č. 2)

5. Čestné vyhlásenie o nezákaze účasti vo verejnom obstarávaní (príloha č. 3)

IV. KRITÉRIÁ VYHODNOTENIA PONÚK

Najnižšia cena. Na základe vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

V. PODMIENKY TÝKAJÚCE SA ZMLUVY

Výsledkom bude zmluva na dodanie požadovaného predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

VI. DOPLŇUJÚCE INFORMÁCIE

Dôvody na zrušenie použitého postupu zadávania zákazky:

 Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie.

Spracovala:

Mgr. Danica Podhradská

Centrum podpory Trnava

Kollárova 31, 917 02 Trnava

tel.: 0961105358

e-mail: danica.podhradska@minv.sk

V Trnave, dňa 21.05.2024